Document ID: 31986R0804

*****
ΚΑΝΟΝΙΣΜΟΣ (ΕΟΚ) αριθ. 804/86 ΤΗΣ ΕΠΙΤΡΟΠΗΣ
της 18ης Μαρτίου 1986
με τον οποίο τροποποιείται ο κανονισμός (ΕΟΚ) αριθ. 137/79 σχετικά με την καθιέρωση μιας ειδικής μεθόδου διοικητικής συνεργασίας για την εφαρμογή του ενδοκοινοτικού καθεστώτος σε προϊόντα αλιευόμενα από τα πλοία των κρατών μελών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως τα άρθρα 27 και 396,
Εκτιμώντας:
ότι ο κανονισμός (ΕΟΚ) αριθ. 137/79 της Επιτροπής (1), όπως τροποποιήθηκε από τον κανονισμό (ΕΟΚ) αριθ. 3415/85 (2), προβλέπει, μεταξύ άλλων, ότι τα πλοία που είναι νηολογημένα ή/και εγγεγραμμένα στις Καναρίους Νήσους ή στη Θέουτα και στη Μελίλα δεν θεωρούνται ως πλοία κρατών μελών και δεν μπορεί να εκδοθεί γι' αυτά δεσμίδα εντύπων Τ2Μ·
ότι πρέπει να διευκρινιστεί περισσότερο το πεδίο εφαρμογής της διάταξης αυτής, λαμβανομένου υπόψη του ορισμού της έννοιας « προϊόντα καταγωγής» και των μεθόδων διοικητικής συνεργασίας που εφαρμόζονται μεταξύ του τελωνειακού εδάφους της Κοινότητας, της Θέουτα και της Μελίλα και των Καναρίων Νήσων·
ότι πρέπει ως εκ τούτου να τροποποιηθεί ο κανονισμός (ΕΟΚ) αριθ. 137/79,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 14α του κανονισμού (ΕΟΚ) αριθ. 137/79, οι παράγραφοι 1 και 2 αντικαθίστανται από το ακόλουθο κείμενο:
«1. Για την εφαρμογή των άρθρων 1 και 2 του παρόντος κανονισμού, τα πλοία που είναι εγγεγραμμένα μόνιμα στα νηολόγια των αρμόδιων τοπικών αρχών ("Registros de base"), των Καναρίων Νήσων της Θέουτα ή της Μελίλα, δεν θεωρούνται ως πλοία κρατών μελών.
2. Οι τελωνειακές αρχές του λιμένα προσόρμησης ή εξοπλισμού ενός αλιευτικού εγγεγραμμένου μόνιμα στα νηολόγια των αρμόδιων τοπικών αρχών ("Registros de base") των Καναρίων Νήσων, της Θέουτα και της Μελίλα, δεν μπορούν να εκδόσουν δεσμίδες εντύπων Τ2Μ για το πλοίο αυτό.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαρτίου 1986.

Labels: 3
6